**ธนา​นนท์ ปฏิญญาศักดิ​กุล** (เกิด 12 กันยายน พ.ศ. 2533)​ ชื่อเล่น **อาร์ม** เป็นยูทูบเบอร์และวิศวกรชาวไทย เขาเป็นหนึ่งในทีมผู้พัฒนาซูเปอร์คอมพิวเตอร์ Frontier ซึ่งเป็นซูเปอร์คอมพิวเตอร์ที่มีประสิทธิภาพสูงที่สุดของโลก อีกทั้งยังเป็นที่รู้จักจากการเล่าเรื่อง การให้ความรู้ และการวิพากษ์วิจารณ์หัวข้อที่เป็นกระแสในขณะนั้น

ประวัติ
-------

ธนา​นนท์เกิดเมื่อวันที่ 12 กันยายน พ.ศ. 2533 ที่จังหวัดขอนแก่น เขามีน้องชายหนึ่งคนชื่อ ธนรัชต์ ปฏิญญาศักดิ​กุล (ชื่อเล่น เอม) ​

### การศึกษา

ธนา​นนท์เข้ารับการศึกษาในระดับชั้นมัธยมศึกษาที่โรงเรียนราชสีมาวิทยาลัย สำเร็จการศึกษาในระดับปริญญาตรี สาขาวิศวกรรมไฟฟ้าที่มหาวิทยาลัยเทคโนโลยีสุรนารีใน พ.ศ. 2556 และได้รับทุนไปศึกษาต่อในระดับปริญญาเอกสาขาวิทยาการคอมพิวเตอร์ ณ มหาวิทยาลัยเทนเนสซี สหรัฐอเมริกาจนกระทั่งสำเร็จการศึกษาใน พ.ศ. 2562

### การแข่งขัน

ขณะศึกษาในระดับมัธยมศึกษา ธนานนท์มีความสนใจในด้านคอมพิวเตอร์และหุ่นยนต์ จึงทำให้อาจารย์ที่โรงเรียนราชสีมาวิทยาลัยมักส่งไปแข่งขันในรายการต่าง ๆ อยู่บ่อยครั้ง

### การทำงาน

ในช่วง พ.ศ. 2553 ขณะกำลังศึกษาในระดับปริญญาตรี เขาเริ่มอาชีพในฐานะยูทูบเบอร์จากการทำช่องยูทูบที่ใช้ชื่อว่า "CastBy9Arm" ซึ่งในช่วงแรกจะเป็นวิดีโอที่เกี่ยวข้องกับเกมสตาร์คราฟต์ 2 ไม่ว่าจะเป็นการพากย์ หรือวิจารณ์ในนัดการแข่งขันต่าง ๆ เป็นต้น จากนั้นจึงได้หันมาทำวิดิโอแนวรีวิวเกม และกำลังเติบโตขึ้นเรื่อย ๆ จนกระทั่งเมื่อเขาได้รับทุนไปศึกษาต่อทำให้เวลาว่างมีน้อยลง ประกอบกับการพูดคุยถึงเรื่องเทคโนโลยีที่กำลังเป็นที่สนใจในสังคม ทำให้เขาเริ่มเปลี่ยนเนื้อหามาเป็นแนวเล่าเรื่อง ประกอบกับให้ความรู้เกี่ยวกับเรื่องเทคโนโลยี ในช่องยูทูบช่องใหม่ที่ใช้ชื่อว่า "9arm" แทน

ระหว่างการศึกษาชั้นปริญญาเอก เขาได้ทำงานเป็นบัณฑิตผู้ช่วยนักวิจัยใน Innovative Computing Laboratory​ รวมทั้งเข้ารับการฝึกงานในบริษัทผู้นำด้านการประมวลผลสมรรถนะสูง (HPC) อย่าง Cisco และอินเทลใน พ.ศ. 2560 และ 2561 ตามลำดับ เมื่อสำเร็จการศึกษาจึงเข้ามาทำงานในฐานะวิศวกรซอฟต์แวร์ให้บริษัท Cray ซึ่งเป็นบริษัทย่อยของ Hewlett-Packard Enterprise

ธนา​นนท์เคยเข้าไปให้ข้อมูลกับคณะอนุกรรมาธิการศึกษาอุตสาหกรรมซอฟต์แวร์เกม (Software Game) และอีสปอร์ต (E-Sport) ทั้งในด้านปัญหาของอีสปอร์ตในประเทศไทย ความยากลำบากในการจัดการแข่งขัน รวมทั้งให้ข้อเสนอแนะเกี่ยวกับการส่งเสริมการจัดการแข่งขันขนาดใหญ่ในประเทศไทย ต่อมาหลังการเลือกตั้งสมาชิกสภาผู้แทนราษฎร พ.ศ. 2566 เขาถูกทาบทามให้เข้าร่วมงานกับพรรคก้าวไกลแต่ก็ได้ปฏิเสธข้อเสนอนี้ลง โดยณัฐพงษ์ เรืองปัญญาวุฒิ ว่าที่ ส.ส. บัญชีรายชื่อ พรรคก้าวไกล ได้ให้เหตุผลไว้ว่า "บริบทตอนนี้ต่างคนอาจจะยังเดินตามทางของตัวเองอยู่"

รางวัล
------

| ปี | รางวัล | สาขา | ผล |
| --- | --- | --- | --- |
| 2566 | 11th Thailand Social Awards  | Gadget & Technology (กลุ่มรางวัลผู้ผลิตเนื้อหาเกี่ยวกับอุปกรณ์และเทคโนโลยี) | ชนะ |
| 2567 | 12th Thailand Social Awards  | ชนะ |

อ้างอิง
-------

1. 1 2  "ประวัติ 9arm ธนานนท์ ปฏิญญาศักดิกุล ฉายา รัฐมนตรีกระทรวงดิจิทัลและเวทมนตร์". *springnews*. June 1, 2023. สืบค้นเมื่อ June 1, 2023.`{{cite web}}`: CS1 maint: url-status (ลิงก์)
2. 1 2  "รู้จัก 9arm ว่าที่ รมต.ดีอีเอส ขวัญใจชาวเน็ต". ประชาชาติธุรกิจ. May 31, 2023. สืบค้นเมื่อ June 1, 2023.
3. ↑  วนสุนทรเมธี, สุดาวรรณ (2022-02-14). "aimmuno แชนแนลของ นศ.แพทย์ ที่เล่าเรื่องหมอ ๆ ให้สนุก-ง่าย ไม่ใช่เด็กวิทย์ก็ฟังได้". *The Cloud*. สืบค้นเมื่อ June 1, 2023.
4. 1 2  Patinyasakdikul, Thananon (2019-12-15). "Improving MPI Threading Support for Current Hardware Architectures". *Doctoral Dissertations*.
5. ↑  *ประวัตินายอาร์ม 2022 Edition*, สืบค้นเมื่อ 2023-08-19
6. ↑  Thesky (2022-03-10). "'9arm' เจ้าชายไอทีสายสตรีม ครีเอเตอร์เนิร์ดเทคเจ้าของฉายารัฐมนตรีกระทรวงดิจิทัล". *RAiNMaker*. สืบค้นเมื่อ June 1, 2023.
7. ↑  "บันทึกการประชุม คณะอนุกรรมาธิการศึกษาอุตสาหกรรมซอฟต์แวร์เกม (Software Game) และอีสปอร์ต (E-Sport) ครั้งที่ ๑๐". *parliament.go.th*. February 11, 2021. สืบค้นเมื่อ June 1, 2023.`{{cite web}}`: CS1 maint: url-status (ลิงก์)
8. ↑  TODAY. [@todayth]. (2023, May 31). *"นายอาร์มเองเขาก็เป็นอินฟลูเอนเซอร์ในวงการไอที ถ้าได้เขามามีส่วนร่วมกับพรรคก็คงจะดี แต่บริบทตอนนี้ต่างคนอาจจะยังเดินตามทางของตัวเองอยู่" เท้ง ณัฐพงษ์ เรืองปัญญาวุฒิ ว่าที่ ส.ส. บัญชีรายชื่อ พรรคก้าวไกล พูดถึงเรื่องการทาบทาม ดร. ธนานนท์ ปฏิญญาศักดิกุล หรือ นายอาร์ม เข้ามาร่วมงาน*. [Tweet]. Twitter.
9. ↑  "ประกาศผล Thailand Social Awards ครั้งที่ 11 แบรนด์และผู้ทรงอิทธิพลบนโลกโซเชียลยกทัพร่วมงานคับคั่ง". *ไทยรัฐ*. 2023-02-24. สืบค้นเมื่อ 2023-06-12.
10. ↑  "ผล Thailand Social Awards ครั้งที่ 12 "คัลแลน-พี่จอง" ได้รางวัลดาวรุ่ง". *พีพีทีวี*. March 2, 2024. สืบค้นเมื่อ March 3, 2024.